1975-ben segített a Repetto vállalatnak egy Lancia Formula–3-as motor fejlesztésében, amellyel nagy meglepetésre megnyerte a kategória monacói nagydíját. E sikert látva, a Formula–1-es Williams csapat kölcsönkérte az olasz nagydíjra, majd az 1976-os brazil nagydíjon is a brit csapat színeiben állt rajthoz. Ezután azonban a szponzora pénzhiányra hivatkozva felbontotta vele a szerződést, és továbbra is a Formula–3-nál versenyzett, ezúttal a Modus csapat pilótájaként.